அன்பு, விதி, மற்றும் மீட்பு, இவையெல்லாம் பத்தி தெரிய
நான் சில கடினமான வாழ்க்கைப் பாடங்களை வெகு காலமாய் படிக்க வேண்டியிருந்தது.
அதன் பகுதியாக நான் அடிக்கப்பட்டேன், நேசிக்கப்பட்டேன், நண்பனானேன், மற்றும்
மூன்று கண்டங்களுக்கு இடையே கட்டிப்போடப்பட்டேன்.
ஆனால், இதெல்லாம் ஒரு மிக எளிய தேர்வில் ஆரம்பித்தது,
தப்பி ஓடு இல்லையேல் செத்துப் போ.
திரும்பி இங்கே ஒரு மணிக்கு வரணும், சோம்பேறிகளா.
கஞ்ஜா அடிச்சு கால் மணி நேரத்துக்கு அப்புறம் இல்ல. புரிஞ்சுதா?
11:00 வர்க் ஷாப் காவலாளிகள் x 9
சரி, சரி. -தெரியும்.
பென்டிரிட்ஜ் சிறை ஆஸ்திரேலியா
ஓஓ, வர்றான் பாரு. -வாடா, நாயே.
புத்தி கெட்ட நாயே!
நல்லா மாட்டிக்கிட்ட, நண்பா. -பிணம்!
உனக்கு சம மரியாத காத்திட்டு இருக்கு, நாயே.
நீ சாவப் போற.
பார்னெஸை அவன் செல்லேர்ந்து வெளியே விட்டுட்டாங்க.
தெரியும். இப்போதான் அவனைப் பார்த்தேன். ஒரு மாசம் கழிச்சுன்னு நினைச்சேன்.
அவனுக்கு பெரிய இடத்துல எல்லாம் சகவாசம் இருக்கில்ல?
நான் தயாரா இல்லை.
டேல், நீ தப்பிக்கிறதைப் பத்தி யோசிக்கிறதைக் கொஞ்சம் நிறுத்துறயா?
அந்த அறிவுகெட்ட போலீஸ்காரனுக்கு என்ன வேணுமோ, அதைச் சொல்லித் தொலையேன்.
சொல்லிட்டு அப்பறம் என்ன? நான் நாய் இல்ல, நெட்.
ஆனால், இங்க இருக்குற எல்லா கைதிகளும் ஏற்கனவே உன்னை அப்படி தான் நினைக்கிறாங்க.
ச்சே, பார்னெஸ், போன தடவை உன்னை கொலையே பண்ணியிருப்பான், இல்ல?
என்ன, அந்த வேலையை முடிக்காம விட்டு வைப்பான்னு நினைக்கிறயா?
நாசமாப் போகட்டும். நான் இப்போ போறேன். -நீ என்ன பண்ணப் போற?
டேல்! என் கதி என்ன?
நீ உங்கூட என்னையும் கூட்டிட்டுப் போ.
டேல். டேல்!
கிட்டதட்ட ஒரு மணி ஆகிடுச்சு. இதெல்லாம் நடக்கவே நடக்காது.
டேல், நாம திரும்பிப் போகணும்.
டேல், நான் சொல்றதக் கேளு.
நாம நம்ம செல்லுக்கு, அவங்க எண்ணுறதுக்கு முன்னாடி போயிடலாம்.
கீழே மரம் வெட்டுற ரம்பம் இருக்கு.
இல்ல. காணாமப் போச்சுன்னா, கண்டுபிடிச்சுடுவாங்க. -கண்டுபிடிக்காமலும் இருக்கலாம்.
சரி, நாம அதை உபயோக்குறபோது அவங்களுக்குக் கேட்குமே, இல்லையா?
நாம அந்த தொழிலாளிக் குழு திரும்பி வர்ற வரைக்கும் காத்திருப்போம்.
இதெல்லாம் நடக்காது. -நடக்கும்.
ஏன்னா, எந்த ஒரு முட்டாள் கைதியும் எலக்ட்ரிக் ரம்பத்தை வைச்சு முன்னாடி இருக்குற சுவரைத்
தாண்டி குதிச்சு ஓட நினைக்கமாட்டான்னு தெரியும்.
அதோடு அவங்க சரியா தான் நினைக்கிறாங்க. விடுப்பா. நாம திரும்பிப் போகணும்.
நண்பா, நான் திரும்பிப் போக முடியாது.
வா, வா. வந்துடு. -நீங்க நாலு பேர்.
நாம தொடங்குவோம்,
பிறகு நாம பின்னாடி வழியா அதையெல்லாம் மேலே கொண்டு வரலாம்.
ச்ச!
ச்ச.
அசையாம இரு. அவங்களால நம்மள பார்க்க முடியாது.
சரி.
எவ்வளவு உயரத்துல இருக்கு அது?
முப்பது, 40 அடி, இருக்கலாம். -ம்ம்-ஹம்ம்.
நம்ம கால் ரெண்டும் உடையலாம்.
நகரு. -டேல், எனக்கு உயரம்ன்னா பயம்.
உனக்கு ஒன்றும் ஆகாது, நண்பா.
என்ன தெரியுமா? நீ போய்விடு, சரியா? நான் திரும்பிப் போகப் போறேன், ஆனால் நீ போ.
கண்ராவியே. அமைதியா இருப்பா. -என்னை போக விடு. என்னால முடியாது.
நீ திரும்பிப் போக முடியாது. ஏன்னா, நான் போயிட்டேன்னு அவங்களுக்கு தெரிஞ்சுடும்.
ஆமாம் ஆனா... -ஹே, ஆமாம். நண்பா, நீ தான் முதல்லப் போற.
ச்சே.
அந்த தருணத்துல, துப்பாக்கிச் சூடை எதிர்பார்த்து காத்துக்கிட்டு இருந்தேன்.
நான் சுதந்தரமா வெளியே நடப்பேன்னு நினைக்கலை.
போலீஸ்காரங்க இங்கே வந்தாங்களா?
இல்லயே.
இங்கே வர்றதுக்கு முன்னாடி எங்கே போன?
எங்கேயும் போகலை.
உங்க அம்மாவைப் பார்க்க?
அவங்க எனக்காக காத்திருக்கிற முதல் இடம் அதுதான்.
அடுத்தது நீ என்னைப் பத்தி தான் யோசிச்சயா. ஏன்?
தெரியலை.
நான் அதைப்பத்தி எல்லாம் ரொம்ப யோசிக்கலை. நான் சுவர் ஏறி குதிச்சு அப்படியே வந்திட்டேன்.
அதுக்கு மேலே பெரிசா திட்டம் எதுவும் இல்லை.
சரி, இந்த கட்டத்துல உனக்கு இன்னும் உதவியா இருக்கக் கூட நண்பர்கள் இருப்பாங்கன்னு நினைக்கிறேன்.
அதாவது, நடைமுறையிலே சொல்றேன், ஒரு ஒளிஞ்சிருக்கிற அகதிக்கு.
இப்போ நீ என்னுடைய மாணவன் இல்ல, டேல்.
அதோட, தப்பிச்சு ஓடுற குற்றவாளிகளுக்கு நான் உதவுறது இல்ல.
ஐயா, நான் தப்பிக்க வேண்டியிருந்தது.
அவங்க என்னை கொல்ல திட்டம் போட்டிருந்தாங்க. எனக்கு வேற வழி தெரியலை.
நீங்க தேர்வு மட்டும் தான் செய்ய முடியும்.
சொல்றது சுலபம்.
அதாவது, என்னால திரும்ப கல்லூரிக்குப் போக முடியாது. பாராமெடிக் ஆக முடியாது.
எனக்கு வேறு வழி இல்ல.
நான் ரொம்ப பெருமைப்பட்டேன்
என் கீழ் நிலையிலிருந்து முன்னேறி வந்தது பத்தி,
எங்க அம்மா பெருமிதம் அடைஞ்சாங்கன்னு...
நீங்க என் மேலே நம்பிக்கை வச்சதைப் பத்தி.
இப்போ என் நிலைமையைப் பாருங்க.
நான் தோற்று போன மாணவன், தோற்ற மகன்...
ஒரு மோசமான குற்றவாளி, ஒரு மோசமான போதைப் பொருள் அடிமை.
இதெல்லாத்தையும் தாண்டி நீ நல்லவன்.
இல்ல.
இல்ல, நான் செய்தது எனக்குத் தெரியும்...
அதுக்கான தண்டனை என்னன்னு தெரியும்.
சிறையில இறந்து போறது அதை சரி கட்டாது.
நீ இதைக் கடந்து போறவரைக்கும், நீ எதையும் தப்பிச்சுட்டதாக நினைக்க முடியாது, அதனால...
நீ என்ன ஆகணும்னு நினைக்கிற?
இதெல்லாம் ஆரம்பிக்குறதுக்கு முன்னாடி, ஆக விரும்பிய மனுஷனாகவே, ஆகணும்.
உன்னால முடியாது. இங்கே முடியாது. இனிமேல முடியாது.
அப்படின்னா நான் போகணும்.
ஏன்?
ஏன்னா, உண்மையில நீ யாருன்னு எனக்குத் தெரியும்.
அதை யாராவது உனக்கு ஞாபகப்படுத்தணும்னு தான் நீ இங்கே வந்திருக்கன்னு நினைக்கிறேன்.
இனிமேல் துப்பாக்கிகள் எல்லாம் கூடாது, டேல்.
இனிமேல், துப்பாக்கிய காட்டி கொள்ளை அடிக்கிறது, போதைப் பொருள் இதெல்லாம் கூடாது.
என்னை முட்டாள் ஆக்காதே.
மும்பை இந்தியா
ஃபோர்டு, லின்ட்சே ஆக்லாண்ட் நியூசிலாந்து
சீமான்களே, சீமாட்டிகளே, மும்பைக்கு வரவேற்கிறோம்.
மேலே இருக்கும் பெட்டிகளைத் திறக்கும்போது...
ஆகட்டும். ஆகட்டும். -...ஜாக்கிரதையாக இருக்கவும்.
முதல்ல என் கவனத்தை ஈர்த்தது அந்த வாசனை தான்.
மும்பைல இறங்கின அந்த கணம், நான் அதை உணரலை.
ஆனால் இப்போ உணர்கிறேன். அது நம்பிக்கையின் வாசனை.
அடுத்து. -சீமான்களே, சீமாட்டிகளே,
மும்பை சர்வதேச விமான நிலையத்துக்கு வரவேற்கிறோம்.
ஆனால் அங்க நான் நின்றது இன்னொரு ஆளின் பெயர் மற்றும் போலி பாஸ்போர்ட்டோட,
அதனால நம்பிக்கை, பயம் எல்லாம் ஒண்ணாத் தான் இருந்தது.
நியூசிலாந்து குடிமகன்
குட் மார்னிங், சார்!
நான்தான் மும்பையில் நம்பர் ஒன் கைட்.
என்னுடைய தங்கமான நகரத்தைப் பத்தி எனக்கு எல்லாம் தெரியும்.
உங்களுக்கு உதவி வேணுமா? நான் உங்களுக்கு எல்லாத்தையும் காட்டுறேன்.
ஹே... நன்றி, ஆனால் வேண்டாம். -சார், நான் உங்களுக்கு உதவறேன், சார்.
ஆமாம், சார்.
ஆனால் மன்னிக்கணும், சார், நீங்க ஒரே ஒரு தடவை தானே வேண்டாம்னு சொன்னீங்க, இல்லயா?
இதோ, எங்க இந்தியாவுல, ஒரு தடவை மட்டும் வேண்டாம்னு சொன்னா, அது எடுபடாது.
அப்படியா? எப்படி சொன்னா எடுபடும்?
மூணு தடவை நீங்க வேண்டாம்னு சொன்னா தான் எடுபடும்.
பிளீஸ் சார், நான் உங்களுக்கு நல்ல சுத்தமான, மலிவான ஹோட்டலைக் காட்டுறேனே.
அதுக்கு அப்புறம், எவ்வளவு கொடுக்கணும்னு நீங்களே முடிவு செய்யுங்க.
நான் எதுவும் கொடுக்க வேண்டாம்னு முடிவு செய்தால்?
அது உங்க விருப்பம், சார்.
ஆனால் அந்த மாதிரி முடிவுக்கு நீங்க வரமாட்டீங்கன்னு நான் நம்புறேன்.
நான்தான் மும்பையின் நம்பர் ஒன் கைட்.
நம்பர் ஒன் தலைவலின்னு வேணும்னா சொல்லலாம்.
ஆமாம், சார். ரொம்பப் பெரிய வலிதான் சார். எல்லோரும் சொல்றாங்க. நல்லா தெரிஞ்சு வச்சிருக்கீங்க.
எங்க பொருட்களை பார்க்கணுமா? -வேண்டாம்.
சார்.
நான்தான், பிரபு.
லின்ட்சே.
லின்-சீ. -லின்ட்சே.
லின்-சீ. சார், தப்பா நினைக்காதீங்க, என்ன?
ஆனால்... இது அவ்வளவு நல்ல பேர் இல்லை.
இல்ல? -வேண்டாம். வேண்டாம், நன்றி.
நீங்க இந்தியர்கள், ரொம்ப இழுத்தும், கீச்சு கீச்சுன்னும் பேசுறீங்க.
சரி. -சின்ன பேரு, சின்ன பேரு யோசிக்கிறேன்.
அது... -"லின்" பரவாயில்லை.
சரி, பிரச்சினை இல்லை. -பரவாயில்லையா? லின்னுன்னு கூப்பிடலாமா?
லின் பரவாயில்லை. -ரொம்ப நல்லது.
அதோட, அதுக்கு ரொம்ப ராசியான அர்த்தமும் உண்டு.
ஓ, அப்படியா? அது என்னது? -"பெரும் ஆண் உறுப்பு."
பெரும் ஆண் உறுப்பா?
அப்படியே அதே வார்த்தை இல்லை, ஆனால் கிட்டதட்ட லிங்க் மாதிரி ஒலிக்குது,
அந்த வார்த்தையோட அர்த்தம், "மிகப் பெரிய ஆண் உறுப்பு."
பார்த்து. -இல்ல, இல்லயில்ல.
நான்,
அது ரொம்ப ஆற்றல் படைத்த பேரு, ரொம்ப ராசியான பேருன்னு சொல்றேன்.
இந்த பெயரை கேட்ட உடனே எல்லோருக்கும் பிடிக்கும். நீங்களே பாருங்களேன்.
சரி, நீ ஜெயிச்சுட்ட.
எனக்கு ஒரு ஹோட்டலைக் காட்டு.
சார், வாங்க சார்.
உங்களுக்குப் பிடிச்சிருக்கா?
எனக்குப் பிடிச்சிருக்கு.
நீங்க எங்கிருந்து வர்றீங்க?
நியூசிலாந்து.
நீ தத்துவம் படிச்சிருக்க, இல்லையா?
உனக்கு அது நல்லா வேலை செய்யுதா?
நாம தத்துவம் விவாதிக்க தான் இங்க இருக்கோமா?
என்ன, என்னை விட நீ ரொம்ப சாமர்த்தியசாலின்னு நினைப்பா உனக்கு, டேல்?
நான் வெறும் ஒரு முட்டாள் போலீஸ்காரன் தான்.
ஆனால் பல வருஷமா அனுபவம் எனக்கு இருக்கிறதுனால, நான் பார்த்த, கேஸுகள் எனக்கு
ஒரு தத்துவத்தை தந்திருக்கு, அது என்னன்னா,
இரவைத் தொடர்ந்து பகல் வர்றது போல, ஒவ்வொரு மனுஷனும், தன் இயல்பான குணத்தை தான் தொடருவான்,
உன்னை மாதிரி புத்திசாலியும் தான்.
உன் அம்மா பெருமிதப்படுறான்னு நினைக்கிறயா?
நான் அவளை கோர்ட்டுல பார்த்தேன், அவள் தன் மேலேதான் பழியை போட்டுக்கிட்டா.
ஆமாம், நீ அவ மனசை உடைச்சுட்ட. -அவங்கள பத்தி பேசாதே.
அங்கே இருக்குற குப்பைகளை விட நீ ஏன் கேடு கெட்டவன் தெரியுமா?
ஏன்னா, நீ வித்தியாசமா இருக்க உனக்கு ஒரு வாய்ப்பு கிடைச்சுது.
உனக்கு எல்லாத்தையும் சாதகமா ஆக்க அவ அப்படி பாடுபட்டா, இருந்தாலும் நீ இங்க தான் வந்து சேர்ந்த.
அதோட, ஒரு நல்ல மனுஷன் இறந்துட்டார்.
ஆஃபீசர் ஃபுளோரிஸை யார் கொன்னாங்க?
எங்கிட்ட பேரைச் சொல்லு.
சொல்லு, நண்பா.
எனக்கு ஞாபகம் இல்லை.
ஞாபகம் வரும்.
எழுந்துரு, லின்பாபா! உங்களுக்குக் காட்ட நிறைய இருக்கு.
என்னோட கட்டணம் ஒரு நாளைக்கு 100 ரூபாய்.
அந்த பணத்துக்கு, நான் உங்களுக்கு எல்லாத்தையும் காட்டுறேன்.
டாக்ஸி செலவு சுற்றுலா பயணியோடது.
நாம இந்த வெள்ளைக்கார கள்ளனை ஊரைச் சுத்தி கூட்டிட்டுப் போகலாமா?
டீக்கும் தான்.
நான் பணம் கொடுக்கணுமா?
எவ்வளவு நாளா இந்த திருடன் இந்த ஊருல இருந்திருக்கான்?
"மதர்சோட்" அப்படிங்குறாங்களே, அது என்ன?
அதுவா, "தாயை திருடுறவன்."
அருமையான கெட்ட வார்த்தை, லின்பாபா. எல்லோரும் உபயோகிக்கிறாங்க.
"பெஹன்சோட்" அந்த வார்த்தையும். சகோதரித் திருடன்.
சகோதரித் திருடனா?
நாசமாப் போச்சு!
அவனுக்கு என்ன கிறுக்கா?
அதோட நாம மதிய சாப்பாட்டுக்கு நின்னா...
இந்த வெள்ளைக்காரத் திருடன் கிட்ட எவ்வளவு கட்டணம் வாங்குற?
யாரைத் "திருடன்"னு கூப்பிடற?
நாடும் இல்லாம, வீடும் இல்லாம நான் நாட்டை விட்டு ஓடிவந்த நாடோடி, என் தலைக்கு
சன்மானம் கூட அறிவிச்சிருந்தாங்க.
ஆனால், இப்போதைக்கு, நான் சுதந்தர மனிதன்.
தினம் தினம் ஓடி ஒளியறதே வாழ்க்கையாகி விட்டது.
அதோட புதுசா இருக்குறபோது, நம்பிக்கையும் உற்சாகமும் பிறக்குது.
எனக்கு நிஜமா ஆடையெல்லாம் வேண்டாம்.
நான் ஒருவேளை நாளைக்கு வர்றேன். நாளைக்கு. நாளைக்கு. நாளைக்கு.
இங்கே திரும்பி வருவீங்க. -நன்றி.
பார்த்து, ஜாக்கிரதை!
நான் இங்கே இருந்தது உங்க அதிர்ஷ்டம்.
ஒருவேளை நீங்க தான் என் காவல் தெய்வமாக இருக்கலாம்.
இல்லை. நிச்சயமா இல்லை.
எனக்குள்ள நிறைய தீமை இருக்கு, அதனால அதெல்லாம் இல்லை.
எவ்வளவு தீமை இருக்கும்? -ஹே, கார்லா! வா, போகலாம்.
நீங்க எப்போதாவது ரெனால்டோ'ஸ் பக்கம் வந்தீங்கன்னா, உங்களுக்கு தெரிய வரலாம்.
கார்லா!
இது யாரு? -புது நண்பர பிடிச்சிட்டியா?
ரெனால்டோ'ஸ் கஃபே
அப்போ நீ கண்டுபிடிச்சிட்ட. நான் கார்லா சாரனென்.
லின்ட்சே ஃபோர்டு. எல்லோரும் என்னை லின்னுன்னு கூப்பிடறாங்க.
அப்படியா?
ஆம், இந்த "பெரிய ஆண் உறுப்பு" கதையைப் பத்திக் கேள்விப்பட்டேன்.
வெறும் "ஆண் உறுப்பு" தான், "பெரிசு" இல்ல.
அதாவது, சராசரி, அந்த மாதிரி...
சரி தான்.
அவளுடைய புதிரான பேச்சுகளையும் வசீகரத்தையும் பார்த்து ஏமாறாதே, இளைஞனே.
டீடேர் லீவே. -லின்ட்சே ஃபோர்டு.
நீ கிளம்பிட்டயா? -அப்படியா? நீங்க இப்போதான் வந்தீங்க.
அப்படின்னா நாம எதுக்காக நிற்கிறோம்?
வாங்க. எங்களோட சேர்ந்துக்கலாம்.
வேணும்னா நின்னுக்கிட்டே உணவை சாப்பிடலாம்.
காதல் செய்யறது கூட நின்னுட்டே செய்யலாம், ஆனால் நின்னுக்கிட்டு குடிக்கறது, முடியவே முடியாது.
காட்டுமிராண்டிகளின் பழக்கம் அது,
தண்ணீர் குட்டையில விலங்குகள் கூடறது போல.
விஸ்கி...
அதே தான்.
ரெனால்டோ'ஸ் ஒரு வகையில தடையில்லாத இடம்,
போலீஸ்காரங்க அதுல நடக்குறதை கண்டுக்கவே மாட்டாங்க.
டீடேர் எப்போதும் அங்கே இருக்குற ஒரு ஆள்,
அவனுக்கு கமிஷன் கிடைக்குற எதையும், வாங்குறவங்க விக்கறவங்கன்னு இணைச்சு, காசு சம்பாதிச்சுடுவான்.
ஆனால் அங்கே நடக்குற எல்லா பிசினஸுக்குமே மிக கட்டுப்பாடான விதிமுறைகள் இருந்தன.
போதை மருந்துகளுக்கும், வெளிநாட்டு சரக்குகளுக்கும் மேஜை மேலே பகிரங்கமா பரிமாற்றம் நடக்கும்,
ஆனால் இதற்கான ஒப்பந்தங்கள் எல்லாம் வெளியே நடைபாதையிலே தான் நடக்கணும்.
சிறு விற்பனை, டீலர்கள், சூதாடுறவங்க மற்றும் கொள்ளை கும்பல்.
ஒருத்தரை ஒருத்தர் ஒருநாளைக்கு கொலையும் செய்யலாம், அவங்களுக்கும் அது தெரியும்.
ஆனால், ரெனால்டோ'ஸ்ல இரத்தம் சிந்தினதாக சரித்திரமே கிடையாது.
ஆபத்தான ஆளு, அவன்தான். ராஃபிக்.
அவன் சட்டவிரோதமாக புத்தகங்களை வித்திட்டு இருந்தான்.
புத்தகங்கள்? -பாஸ்போர்ட்டுகள்.
ராஃபிக்குத் தன்னுடைய புத்தக பிசினஸ் போயிடுச்சுன்னு ரொம்ப கோபம்.
மனுஷங்க இறந்து போறாங்க.
அந்த ஆளு யாரு? -வெற்றிப் பெற்றவன்.
அப்துல்லா டஹெரி.
அவன் அப்துல் காதர் கானுக்கு வேலை செய்யறான், இந்த நகரத்திலேயே பெரிய தாதா அவன் தான்.
டீடேர், நீங்க ரொம்ப பேசுறீங்க.
என்ன, இங்கே மும்பையில நிறைய மோசமான காயங்கள் ஏற்படும்னு எதிர்பார்த்தயா,
ஹம், லின்பாபா?
பழக்க தோஷம். நான் நாட்டுல ஒரு ஆம்போ ஆளாக இருந்தேன்.
ஆம்போவா? -நான் ஒரு ஆம்புலன்ஸ் ஓட்டிட்டு இருந்தேன்.
நீங்க டாக்டர்னு பாசாங்கு செய்யலாம்.
அப்படி செய்தால் நாம நிறைய பணம் பார்க்கலாம்.
ஒரு சின்ன கமிஷனுக்கு நான் உங்களுக்கு நிறைய நோயாளிகளைக் கொண்டு வரமுடியும்.
நாம அதைச் சொல்லாம இருப்பதே நல்லது.
ரொம்ப நல்லாயிருக்கு, அந்த கூலிங் கிளாஸ். "திரிஷூல்" படத்துல அமிதாபைப் போல.
அப்படிச் செய்யாதே.
அது தான் ஸ்டைல், பாஸ்.
மாத்திக்க விரும்புறயா?
நீ மாத்திக்க விரும்புறயா?
ஆனால்... உண்மையாச் சொல்றேன், இதெல்லாம் ரொம்ப மலிவு விலை, நல்லது இல்ல.
உனக்கு வேண்டுமா வேண்டாமா?
நீ ஏன் இப்படிச் செய்யற?
ஏன்னா நீ என்னுடைய தோழன்.
என்ன? -நான் இங்கே வெறும் காலோட வந்தேன்
ஏன்னா ஒரு ஆளு என்னோட ஷூவை போட்டிருந்தான்.
அவனைப் பார்த்தால் சாதாரண ஆசை இருக்கவன் போல தான் இருந்தான், நான் பாத்ரூமுக்குப் போனேன்.
நான் வெளியே வந்தப்போ, அவன் உறுப்பை கையில வச்சுட்டு நின்னுகிட்டிருந்தான்,
அவனுடைய குப்பையை எல்லாம் என் ஷூ மேலே சிந்திட்டான்.
அடக் கடவுளே.
ச்சே, லீசா.
எனக்கு பிடிச்ச ஷூக்கள்.
பாவம் கண்ணு. -நான் இப்போ எப்படி அதைப் போட்டுக்க முடியும்?
லீசா, கார்லாவோட பழைய தோழியா இருந்தாள்.
கொஞ்சம் சோகமும், வசீகரமும் கலந்து எல்லாம் ஒரே நேரத்துல இருக்கிறதுப் போல.
கிறுக்கர்களுக்கு என்னைப் பிடிக்கும்.
இல்ல, உன்னை காதலிக்க அவங்க பணம் கொடுக்குறாங்க. அது வேற.
டீடேர், உன்னை நாசமாப் போன்னு இது வரை சொல்லியிருக்கேனா?
இல்ல, ஆனால் அந்த தவறுக்கு நான் உன்னை மன்னிச்சிடுறேன்.
நமக்குள்ள, லீசா கண்ணு, இதுப் போல விஷயமெல்லாம் சொல்லவே வேண்டாம், தன்னால புரியும்.
நீ ஒரு பேட்டிக் கொடுக்கணும், லீசா. கண்டிப்பா, பெயரில்லாம தான்.
ஆமாம். -உன் கதையைக் கேட்டு மக்கள் ஆச்சரியமாவாங்க.
அவளுடைய ஷூக்களைப் போட்டுட்டு வந்தவனைப் பார்த்து அதிசயிப்பாங்களா?
ஆமாம். -இதை யார் படிப்பாங்க, கவ்வீ?
விக்ரம் கண்ணாங்கிறவர், பாலிவுட் ஸ்டன்ட்மன்.
அவருடைய தங்கை கவிதா, ஒரு பத்திரிகையாளர்.
புத்திசாலி மற்றும் தீர்மானமுள்ளவள், அதோடு தன் பெயரை நிலைநிறுத்த ஆவலாக இருந்தாள்.
நீங்க எதுக்காக மும்பை வந்தீங்க, லின்?
அவகிட்ட எதுவும் சொல்லாதீங்க, லின்.
மும்பையில, அவங்கவங்களுக்கு ஒரு தனிக் கதை இருக்கும், சொந்தமா வச்சுக்க,
அது கவ்வீக்குப் பிடிக்காத விஷயம்.
அர்ரே, அது என்னவோ உண்மைதான். உண்மை.
மரிஃஜிசோ.
லீசா எங்கே போனாலும், அவளுடைய தரகர்கள் மரிஃஜிசோவும் மொடேனாவும்
பின் தொடர்ந்துட்டே இருப்பாங்க. -இது லின். அவர் நியூசிலாந்து நாட்டைச் சேர்ந்தவர்.
லின், மரிஃஜிசோ மற்றும் மொடேனா.
லின்.
அப்படின்னா ஹிந்தியில "மோசமானவன்" தானே?
அவனைப் பார்த்தால் மோசமானவனைப் போலதான் எனக்குத் தோன்றியது.
ஒரு மோசமானவன் தான் மற்றவனை கண்டுக்கொள்வான்.
என் பாட்டி படோவாவைச் சேர்ந்தவர்.
அடடா!
இன்னும் வேறு எதுவும் மொழிகள் தெரியணுமா, சங்கடங்களைத் தவிர்க்கத் தான்?
இப்போதெல்லாம் நான் மராட்டியிலும் ஹிந்தியிலும் நல்லா கெட்ட வார்த்தைகளை உதிர்க்கிறேன்.
சூழ்நிலைக்கு ஏத்தாப்புல நான் நல்லா சுலபமா அமெரிக்க மொழியில் பேசுவேன்.
அது ரொம்ப நல்லது. இன்னும் கொஞ்சம் செய்.
"சரி, நீ என்னை மன்னிக்கணும்னு சொல்லலை.
நானே ஒருபோதும் என்னை மன்னிக்கவோ புரிஞ்சுக்கவோ மாட்டேன்.
ஏதாவது ஒரு புல்லெட்டு வந்து என்னை கொன்னா, இத்தனை முட்டாளா இருந்த என்னைப் பார்த்து சிரிப்பேன்.
ஆனால் ஒரு விஷயம் எனக்குத் தெரியும். அது, நான் உன்னை நேசிக்கிறேன், ஸ்கார்லெட்."
அடடா.
அர்ரே, கிளின்ட் ஈஸ்ட்வுட் போல பேசேன். பேசுவியா? -ஆமாம். ஆமாம்.
"சரி, உங்கள நீங்களே ஒரு கேள்வி கேட்டுக்கணும்.
'நான் அதிர்ஷ்டசாலின்னு எனக்குத் தோணுதா?'
ஆமாம், உனக்கு அப்படித் தோணுதா, ராஸ்கல்?"
என்ன... -அது 'டர்டி ஹேரி' படம்.
அது ஒரு மேற்கத்திய படமா? -உனக்கு 'டர்டி ஹேரி' படம் தெரியாதா?
'டர்டி ஹேரி' படம்! உனக்கு 'டர்டி ஹேரி' படம் தெரியாதா?
அது கிளின்டின் படமா? அது மேற்கத்திய படம் இல்லன்னா, நான் பார்க்க மாட்டேன்.
நீ ஒரு நடிகனா இருந்திருக்கணும், லின்.
நாம எப்போதாவது சேர்ந்து டின்னருக்குப் போகணும்.
இரவெல்லாம் நீங்க என்னோட அமெரிக்க மொழி பேசலாம். எனக்கு அது பிடிக்கும்.
பை, பை.
சந்திப்போம், மரிஃஜிசோ. -சந்திப்போம்.
நல்லது. சந்திப்போம், மரிஃஜிசோ. -பை.
ஆளுக்குக் கோபம். -அவன் எப்படின்னா...
சந்தோஷமா இருக்குறது போல இல்ல, அப்பா. -நீ அவனை சங்கடப்படுத்திட்ட, போல.
பகவத் கீதை
அந்த முதல் சில வாரங்கள், நான் இந்த தேடுபவர்கள் வருவதையும் போவதையும் பார்த்தேன்,
"உண்மையான இந்தியாவைத்" தேடி போவதையும்,
அவர்கள் ஞானத்தை, தனிமையை மற்றும் சுயபரிசோதனையை தேடுவதைப் பார்த்தேன்.
ஆனால் அதையெல்லாம் நான் தேடிப் போகாமலேயே என் மேல் திணிக்கப்பட்டிருந்தது.
அதுக்குப் பதிலாக, எனக்கென்னவோ மும்பை மிக ஆச்சரியமான வகையில் சுசந்திரமாக இருந்தது,
எல்லோருமே புதிதாக தொடங்கிய இடம் போல தோன்றியது.
அதனால நான் என் பரிபூரண மனதோடு அதை ஏற்றேன்.
நீ மும்பையை விட்டு வெளியேப் போகணும், லின்.
"கெட்டது" என்கிற வார்த்தையை கண்டுபிடிக்கும் போது இந்த இடத்தை மனசுல வச்சுட்டுதான் சொன்னாங்க.
நீங்க வாரணாசிக்கோ இல்ல ராஜஸ்தானுக்கோ போகணும்.
தெரியலை. எனக்கு இங்கே பிடிச்சிருக்கு.
லின்னுக்கு பாக்கி எங்கும் கிடைக்காத சில விஷயங்கள் இங்கே மும்பையில் கிடைக்கலாம்.
அப்படி தானே?
இதை எனக்காக கார்லாவிடம் கொடுக்க முடியுமா?
என்னைப் பத்தி அவ கவலைப்பட வேண்டாம்னு சொல்லுங்க. நான் பெரிய பெண் தான்.
சந்திக்கலாம், டீடேர். லின். -மரிஃஜிசோ.
போகலாம். மேடம் ஃஜூவை நாம் காக்க வைக்க முடியாது, என்ன?
இதெல்லாம் எதைப் பத்தி?
சாப்பாட்டு விஷயங்கள்ல நான் ஃபிரெஞ்சு.
காதல் விவகாரத்துல, நான் இத்தாலியன்.
ஆனால், பிசினஸ் விவகாரங்கள்ல, நான் ஸ்விஸ் நாட்டுக்காரன்,
தீவிரமான நடுநிலைவாதி, குறிப்பா மத்தவங்க விஷயங்கள்ல.
உன்னையும் அப்படி இருக்கும்படி அறிவுறுத்துறேன்.
இப்போ, என்னை மன்னிச்சிடு,
என் அதிர்ஷ்டத்தை முடிவு செய்யக்கூடிய ஒருத்தரை நான் பார்க்கிறேன்.
நல்வாழ்த்துக்கள், லின்.
நான் எதுவும் சொல்லிட்டேனா? -இல்ல, அவனுக்கு ஏதோ பிசினஸ் இருக்காம்.
உங்க சந்திப்பு நல்லா போச்சு போல தெரியுது? -ஆமாம், நிஜமா. நல்லா போச்சு.
லீசா இப்போதான் கிளம்பினா. உங்க கிட்ட கொடுக்கச் சொல்லி கொடுத்தா.
என் கூட நடக்க முடியுமா?
இது எதுக்குன்னு நீங்க கேட்காதது எனக்குப் பிடிச்சிருக்கு.
எனக்கு சம்மந்தம் இல்லாதது.
இருந்தாலும் நீங்க இங்கே இருக்கீங்களே. எப்படி?
லீசா கேட்டா. எனக்கு அவளை பிடிக்கும்.
சரி, நான் அனுமதிச்சா, லீசா அவகிட்ட இருக்கிற பணத்தை எல்லாம் அவ போதை மருந்துல செலவழிப்பா.
அவளுக்கு எப்போதாவது தேவைன்னு வந்தா, கையில பணம் சேர்த்து வைக்கணும்னு சொல்லியிருக்கேன்.
நான் அவளுக்காக இதை வச்சுப்பேன்.
"அடச் சே, பணம்." -அதே தான்.
அவள் அதை பயன்படுத்தவே மாட்டா.
ஹெராயினோட அதிகமா லீசாவுக்குத் தேவைப் படுவது, தன்னை யாரோ கவனிச்சுக்குறாங்க என்கிற உணர்வுதான்,
அந்த கவனிப்பு மரிஃஜிசோவைப் போல, அவள வம்புல மாட்டி விடறவங்களாக இருந்தாலும் பரவாயில்லை.
என்னிக்காவது ஒரு நாள், அவள் உங்களை ஆச்சரியப்படுத்தலாம்.
சந்தேகம் தான். அவள் எப்படியோ, அப்படி தான்.
மக்கள் மாறுவாங்கன்னு நினைக்கிறீங்களா?
அவங்களுக்கே வேணும்னா மட்டும் தான்.
வாழ்க்கை என்பது ஒரு கூட்டம் நிறைந்த லைஃப்போட்டைப் போல.
நீ உன் கௌரவத்தை தூக்கி எறிஞ்சுட்டு, உயிர்பிழைக்க நினைக்கலாம்,
உன் தன்மானம், மற்றும் சுதந்தரத்தையும் விடக் கூட தயாரா இருக்கலாம்.
அதுக்கு அப்புறம், நீ மக்களை வெளியே தள்ள ஆரம்பிக்கிற,
தோழர்கள், மற்றும் உனக்குத் தெரிந்த எல்லோரையும், ஆனால் அப்பவும் போதாமல் இருக்கலாம்.
அந்த படகு இன்னும் முழ்குகிறது, அதோட நீயும் சேரந்து மூழ்குகிறாய்.
அது தான் லீசா. அவள் படகைவிட்டு வர மாட்டாள்.
நீங்க நல்லா கேட்டுக்குறீங்க.
அது ரொம்ப ஆபத்தானது, ஏன்னா சொல்வதை நிறுத்த முடியாமல் போகும்.
நாம சொல்வதை கேட்பதற்கு...
உண்மையாக கேட்பதற்கு...
அது ரொம்ப அபூர்வம்.
அது ஒருத்தரை ரொம்ப நல்லா உணர வைக்குது.
சரி, இப்போ, இந்த நல்லா கேட்குற குணத்தை நீங்க ரொம்பவே சீரியசா எடுத்துக்குறீங்க.
நீங்க இங்க மும்பையிலே என்ன செய்யறீங்க?
கொஞ்ச நாட்கள் நான் மொழிபெயர்ப்பாளரா வேலை செய்துட்டிருந்தேன்...
...மேற்கத்திய பிசினஸ் நிறுவனங்களுக்கும் இங்கே மும்பையில் இருக்கிறவங்களுக்கும்.
அப்பறம் எனக்குத் தோணுச்சு, அட நாம தான் டீல்களை முடிச்சு கொடுக்குறோம்னா,
அதை ஏன் நாமே நடத்தி வைக்கக்கூடாதுன்னு.
மும்பை ரொம்ப வேகமா மாறிட்டு வருது. இங்கே பணம் பண்ண நிறைய வழி இருக்கு.
உங்களுக்கு வேண்டியது பணமா?
என் விதியை நானே எழுத விரும்புறேன்.
பணம் அந்த சுதந்தரத்தை உங்களுக்குத் தருதே.
நான் உங்களுக்கு ஏமாற்றத்தை தந்துட்டேனா, லின்?
இல்லயில்ல. அப்படியெல்லாம் இல்ல.
சுதந்தரம் தான் நாம வேண்டுவது, அது எப்படி கிடைச்சாலும் சரி.
உங்க சுதந்தரம் எப்படிப்பட்டது?
நான் இருக்க வேண்டிய இடத்தை நானே தீர்மானிக்கவும், என்ன செய்யணுங்கிறதை...
யாரோடு...
அப்படின்னா நான் ரொம்ப பெருமைப்படறேன்.
அது தான் நான்.
உங்கள இவ்வளவு தாமதப்படுத்தியதுக்கு மன்னிச்சிடுங்க.
நீங்க திரும்பிப் போக ஒரு டாக்ஸியைப் பிடிக்கணும். என் செலவுல.
நான் நடக்குறேன். இந்த நகரத்தைத் தெரிஞ்சுக்க நல்ல வழி.
உறுதியா?
அப்போ சரி, ரொம்ப நன்றி, இதுக்கும், என்னோட நடந்ததுக்கும்.
ரொம்ப நல்லாயிருந்தது.
ஆமாம். எனக்கும் தான்.
ச்சே.
அங்கேயே நல்லு!
இங்கே வா. -ஹே!
நீ எங்க போற?
எங்கேயும் போகலை. நான் ஒரு சுற்றுலா பயணி. வழியைத் தொலைச்சுட்டேன்.
ஹே, இது கர்ஃப்யூ நேரம்.
கர்ஃப்யூ இருக்கா?
உன் ஆவணங்களக் காட்டு.
உன் பாஸ்போர்ட்டைக் காட்டு.
பாரு, கர்ஃப்யூவுல இப்படி வர்றது, ரொம்ப தப்பு.
நீ சிறைக்குப் போகணும்னு நினைக்கிறேன். -வாங்...
ஹே! வெள்ளையனே, நீ சிறைக்குப் போக நினைக்குறயா?
இல்லை.
நீ சிறைக்குப் போக விரும்பவே மாட்ட, திரு...
பாரு, நான் மும்பையை விட்டுப் போறேன்.
நான் வேற ஊருக்குப் போகும் நேரம் வந்துடுச்சு.
எங்கே?
தெரியலை. ஒருவேளை கோவா? வாரணாசி?
எப்போ? -நாளைக்கு. இன்னிக்கு தான் நம்ம கடைசி நாள்.
சரி, சரி. இந்த வெள்ளைக்காரங்க எல்லோரும் போறாங்களே, அது உனக்குப் பிடிக்காது.
நான் இங்கேயே இருந்து விட முடியாது. -இல்ல, அது எனக்குத் தெரியும்.
ஆனால் நீ உண்மையான இந்திய கிராமத்துக்குப் போகணும், சரியா?
பாரு.
கேட்குறேன்.
உனக்கு வேணும்னா, எனக்கு வேலை பளு இருந்தாலும், உனக்காக நேரம் எடுத்துட்டு
உன்னை என் கிராமத்துக்கு கூட்டிட்டுப் போக முடியும்.
இதுக்கு முன் நான் ஒரு வெள்ளைக்காரனை கூட்டிட்டுப் போக விரும்பியதில்லை, ஆனால் நீ என் தோழன்.
எவ்வளவு தூரத்துல இருக்கு?
ஒரு டிரெயின் பயணம், ரெண்டு பஸ் பயணம். அங்கே ரொம்ப அழகா இருக்கும்.
நீ வர்ற, இல்ல?
பெருமைப்படுறேன்.
இங்கே மும்பையில என்ன கட்டணமோ, அதே தான் அங்கேயும், சரியா?
ஒரு நாளைக்கு நூறு ரூபாய்.
நான்தானே டிரெயின் டிக்கெட்டை வாங்கணும்?
ஹே, நீ ரொம்ப தாராள மனசு படைச்சவன், லின். நான் சம்மதிக்கிறேன்.
யாரது? -கார்லா.
துணி துவைக்கும் நாளா?
ஆமாம்.
நான் ஊரை விட்டுப் போறேன்.
சொல்லிட்டுப் போக வந்திருப்பீங்களா?
ஆமாம், இன்னிக்கு இரவு ரெனால்டோ'ஸ் வரலாம்னு இருந்தேன்.
உள்ள வாங்க.
நல்ல வலுவான தோள்கள் தான்.
ஆமாம். தினசரி பேப்பரெல்லாம் போட்டு வளர்த்தது.
என்ன நடக்குது?
நீங்க எனக்கு ஒரு உதவி செய்வீங்கன்னு நினைச்சேன்.
சரி.
லீசா ரொம்ப மோசமான நிலையில இருக்கா.
தி பேலஸ் அப்படிங்குற விபச்சார விடுதியில சேரச் சொல்லி மரிஃஜிசோ அவளை சம்மதிக்க வச்சிருக்கான்.
அது நல்லதில்ல. அதுல எல்லா வகை வாடிக்கையாளர்களும் வருவாங்க.
அதோட மேடம் ஃஜூ, அந்த அம்மா தான் அந்த இடத்தை நடத்துறாங்க, அவங்க ரொம்ப பயங்கரம்.
மரிஃஜிசோ எப்படிப்பட்டவன்?
தன்னைத் தவிர மற்ற யாரைப் பத்தியும் மரிஃஜிசோவுக்கு கவலை கிடையாது.
ஒரு அமெரிக்க குடிமகனா, பார்க்கர் என்னோட வந்து லீசாவோட விடுதலையை கேட்க இருந்தான்.
கில்பெர்ட் பார்க்கர் யூ. எஸ். டிபார்ட்மெண்ட் ஆஃப் ஸ்டேட்
மேடம் ஃஜூ ரொம்ப பெரிய ஆளு, ஆனால் அமெரிக்க தூதரகத்தோட வம்பு வேண்டாம்னு நினைக்குறவ.
நல்ல திட்டம் மாதிரி தான் தோணுது.
அப்படித் தான் இருந்தது, பார்க்கர் ஊரை விட்டுப் போகும் வரை.
லீசா அந்த இடத்துல ஒரு கைதியாக இருப்பதை என்னால பொறுத்துக்க முடியலை.
அப்போதான் எனக்கு நீ அன்னிக்கு பல்வேறு உச்சரிப்புல பேசினது ஞாபகம் வந்தது.
லீசா நீ ரொம்ப நல்லா பேசுறன்னு சொன்னா.
நான் இந்த ஆளா நடிக்கலாம்னு நீ நினைச்சயா?
ஆமாம்.
பாரு, கார்லா, மன்னிக்கணும், ஆனால்... முடியாது.
உன்னால முடியும்.
அதாவது, நீ சும்மா உலகத்தைச் சுத்துற யாரோ ஒரு சுற்றுலா பயணியில்லை, லின்,
அப்படின்னா நான் இங்கே வந்திருக்கவே மாட்டேன்.
அதனால தான் என்னால இதை செய்யமுடியாம இருக்கலாம்.
எல்லோருமே இங்கே ஏதோ ஒண்ணுலேர்ந்து ஓடி ஒளிஞ்சுட்டு தான் இருக்காங்க.
ஆமாம், எனக்குத் தெரியும். அது போல நான் போய்க்கிட்டே இருக்கத் தான் திட்டம்.
அப்படி நடக்காது. என்னை நம்பு. உன்னைத் தவிர, நீ மற்ற அனைத்திலிருந்தும் சுதந்தரமா இருக்கலாம்.
உனக்கு என்னைப் பத்தி எதுவுமே தெரியாது.
ஆனால் தெரிஞ்சுக்கணும்னு நினைக்குற அளவுக்கு ஏதோ இருக்குன்னு நம்பினேன்.
தப்பு கணக்குப் போட்டுட்டேன் போலும்.
இந்த வகையிலோ இல்ல எந்த வகையிலோ நீ அந்த வார்த்தைகள சொல்லத்தான் போற.
அதனால, அதை செய்து முடிச்சுடுவோமே, என்ன?
யாரு சுட்டா?
நான் ஒரு நாய் இல்ல.
நான் செய்ததுக்கு தண்டனை பெற தான் நான் இங்கே வந்தேன்.
இல்லயில்ல. இல்ல. அது அப்படி நடக்காது.
இதை விட நீ இன்னும் நல்லதா உணரப்போறதில்லை.
தண்டனை தண்டனை தான். வலி வலிதான்.
ச்சே!
இந்த பாதை இன்னும் நல்ல இடத்துக்குப் போகுற ஒண்ணு இல்ல, மகனே. சரியா?
உனக்காக இன்னும் கொடுமை காத்துட்டு இருக்கு.
உன்னை போல இருக்கிறவங்களுக்கு மீட்புங்கிறதே கிடையாது.
நீ கதவை தட்ட மாட்டயா? ஒரு தடவைக்கூட?
நாம இப்போவே போய் நாளைக்குப் போக வேண்டிய டிரெயின் டிக்கெட்டுகளை வாங்கணும்.
இப்படி செய்துட்டா, கடைசி நிமிட பிரச்சினைகள் இருக்காது.
அதோட, என் கிராமத்துல இருக்குறவங்க எல்லோருக்கும் நாம பரிசுகள் வாங்கணும்.
எல்லோருக்குமா?
காப்பாத்துங்க! காப்பாத்துங்க!
ஆம்புலன்ஸை கூப்பிடுங்க!
நான் உதவியை கூட்டிட்டு வர்றேன்.
இது நம்ம வேலையில்லை, லின். போகலாம். லின்!
பிளீஸ். காப்பாத்துங்க. -பார்க்கலாம். பார்க்கலாம்.
எப்போ அவன் கடைசியா எடுத்துக்கிட்டான்? -அவன் செத்துட்டு இருக்கான்!
எப்போ கடைசியா எடுத்துக்கிட்டான்? -எனக்குத் தெரியாது.
எனக்கு கொஞ்சம் இடம் கொடுங்க. -யாராவது போலீஸைக் கூப்பிடுங்க.
லின், இது நம்ம பிரச்னை இல்ல. இது ரொம்ப மோசமான விஷயம்.
அவன் எப்போ கடைசியா மருந்து எடுத்துக்கிட்டான்? -இதுல ஈடுபடாம இருப்பது தான் நல்லது.
லின், போகலாம், வா! -ஒரு மணி நேரமா? தெரியலை.
லின், போலீஸ்காரங்க வர்றாங்க!
நாம போய் ஆகணும்! நம்மள கைது செய்வாங்க! -பிளீஸ். பிளீஸ்!
சலோ! சலோ. படிகள் வழியா கீழே. -பிளீஸ்! போகாதீங்க! அவன் இறந்துட்டான்!
இல்ல! திரும்பி வாங்க! வாங்க!
என்ன தெரியுமா, நான் அவனைக் காப்பாத்தி இருக்க முடியும்.
நான் இதுக்கு முன்னாடி ஓவர்டோஸ் கேஸுகளை எல்லாம் பார்த்திருக்கேன்.
அவனை எங்கே எடுத்துட்டுப் போறீங்க?
எனக்குத் தெரியாது, லின்பாபா. அவனைப் பார்த்தா செத்துட்டா மாதிரி தான் இருக்கு.
நான் முயற்சியாவது செய்திருக்கலாம்.
அதுக்கும் எனக்கும் சம்மந்தம் இல்லை.
அதுல ஈடுபடாம இருக்குறது தான் நல்லது.
ஆம்புலன்ஸ்
நீ இப்போ எங்களோட வரணும். -எனக்கு உங்களோட வர விருப்பமில்லை.
என்ன பிரயோஜனம், பிரபு,
இதுக்கெல்லாம் நான் இங்க பயந்துகிட்டே தான் இருக்கணும்னா?
நீ எதைப் பார்த்து பயப்படுற, லின்?
நான் ஏதாவது செய்யணும்.
ஹே, லின், நாம நாளைக்கு காலையிலே சீக்கிரம் போகணும்ப்பா.
பாரு, போய் அந்த டிரெயின் டிக்கெட்டுகளை வாங்கிட்டு வா.
நான் இங்கே நாளைக்கு திரும்பி வந்துடுவேன். நாம திட்டமிட்டபடி கிளம்பலாம்.
இப்போ, எனக்கு இன்னொரு இடத்துல வேலை இருக்கு.
யார் அது? -நான்தான். லின்.
நான் அதைச் செய்யறேன். -எதை?
லீசா.
இன்னிக்கு இரவு போக முடியும்னா, நான் செய்யறேன்.
எப்படியானாலும், நான் நாளைக் காலை முதல் வேலையா, மும்பையை விட்டுப் போறேன்.
என்ன திடீர் மாற்றம்?
இலக்கை நோக்கி ஓடணும், அதுலேர்ந்து தள்ளி ஓடக்கூடாதுன்னு தோணுச்சு.
இங்கே வா.
ஏதாவது ஸ்மார்டா இருப்பதா எடுத்துக்கோ.
உங்கிட்ட நிறைய ஆண்களின் ஆடைகள் இருக்கே.
கடந்த ரெண்டு முறையா இங்கிருந்தவங்க, திடீருன்னு கிளம்பி போய்ட்டாங்க.
அவங்க உடைகளை எடுத்துட்டுப் போகலையா?
ஒருத்தன் சட்ட விரோதமா நடந்தான். அவசரமா விட்டுட்டு போய்ட்டான்.
நீயே தேர்ந்து எடுத்துக்கோ.
உனக்கு நல்லா பொருந்துது.
எனவே, இங்கே இருந்த அந்த இரண்டாம் ஆளுக்கு என்ன ஆச்சு?
அவன் இறந்துட்டான்.
இது யாரோட சூட்? அந்த கெட்டவனோடதா, இறந்தவனோடதா?
நான் அதை அஹ்மெடை புதைக்கும் போது போட வாங்கினேன். கடைசியிலே அது பயன்படலை.
நான் நாசமாப் போனேன், கார்லா.
உனக்கு இந்த மாதிரி மூட நம்பிக்கை எல்லாம் இருக்கா. உன்னைப் போல ஒருவனுக்குக் கூடவா?
அப்படின்னா என்ன அர்த்தம்? என்னைப் போல ஒருத்தனுக்கும்னா?
எனக்குத் தெரியலை. அது தானே விஷயமே?
நீ யாரிடம் ரிப்போர்ட் பண்ணுற?
அரசியல் விஷயங்களுக்கான கவுன்சிலர், ஆர்லென் ஹேயிஸ் அவர்களிடம்.
உன் சொந்த ஊர் எது?
லின்கன், நெப்ராஸ்கா.
டெபுட்டி சீப் ஆஃப் மிஷன் யார்?
டோனல்டு... டோனல்டு கேபில்.
ஃஜூ, ஒரு கேஜிபி அதிகாரியின் முன்னாள் வப்பாட்டின்னு வதந்தி.
ஆனால், மக்கள் அவளைப் பத்தி பல விசித்திரமான விஷயங்களை பேசுறாங்க.
விஷயம் என்னன்னா, அவள் புத்திசாலி, வஞ்சிப்பவள் மற்றும் ஆபத்தானவள்.
லீசா, தி பேலஸ் விடுதியிலேர்ந்து மறைந்த முதல் பெண்ணில்ல.
அவளைப் பத்தி இவ்வளவும் எப்படித் தெரியும்?
டீல்களை முடித்து வக்குறது தான் என் தொழிலே. சில டீல்கள் இங்கே நடந்தன.
நாசமாப் போச்சு.
ராம் ராம், மிஸ். கார்லா.
பத்மா.
சார், தயவுசெய்து, உங்க பிசினஸ் கார்டை கொடுக்குறீங்களா.
திரு. பார்க்கர். கார்லாவுக்கு வழி தெரியும்.
தயாரா?
இது தான் உன் அமெரிக்க நபரா?
கில்பெர்ட் பார்க்கர், அமெரிக்க தூதரகத்திலிருந்து.
இது அலுவலக விசிட் இல்லை. எப்படியானாலும், இந்த தடவை இல்லை.
நீங்க உதவி செய்ய வந்திருக்கீங்களா? -ஆமாம்.
உனக்காக. -நான் அப்படி நினைக்கலை.
திரு. பார்க்கர், நீங்க காதலிக்கிறீங்களா?
என்னது? -நீங்க கார்லாவை காதலிக்கிறீங்கன்னு நினைக்கிறேன்.
அப்படித்தான் உங்கள மயக்கி இந்த வேலையை அவளுக்காக உங்களைச் செய்ய வைத்தாளா?
ஒரு அமெரிக்க குடிமகளை, அவளுடைய விருப்பத்துக்கு விரோதமா வச்சிருக்கீங்கன்னு கேட்டு இங்கு வந்தேன்.
கார்லா உங்களை திரும்பி காதலிப்பான்னு ஒரு வினாடி கூட கனவு காணாதீங்க.
நான் இதைச் சொல்லி உங்களுக்கு உதவி செய்யறேன், திரு. பார்க்கர்.
கவனத்தில் வச்சுக்குறேன். இப்போ, லீசா கார்ட்டர் எங்கே?
லீசா, அவள் சந்தோஷமா இருக்கும் இடத்துல இருக்கா.
சரி, அப்படின்னா அவளை இங்கே வந்து எங்கிட்ட அதைச் சொல்லச் சொல்லுங்க.
நான் அப்படி நினைக்கல.
போகலாம். இது நேர விரயம்.
கார்லா.
நீங்க சமாளிக்க வேண்டியது என்னை, அவளை இல்ல.
நீங்க பேசுறதைப் பார்த்தால் ஒரு டிப்ளோமேட்டைப் போல இல்லையே.
இல்ல. இல்லை, நான் தூதரகத்துக்கு வெளியிலிருந்து வேலை செய்யறேன்.
நான் ஒரு டிப்ளோமேட்டுன்னு சொல்லவேயில்லையே.
என்னுடைய டிபார்ட்மெண்ட் இன்னும் கொஞ்சம் நடைமுறை விஷயங்கள்ல ஈடுபடுவது.
பார்க்கர்.
எனவே, நீங்க லீசா கார்ட்டரை எங்கிட்ட ஒப்படைக்கணும்.
ஏன்னா நீங்க இன்னும் ஒரு நிமிடம் இந்த ஏமாத்து வேலையை தொடர்ந்தா,
என் ஏஜென்டுகளை உங்க வாசல்ல வந்து நிற்கச் செய்வேன்,
இங்கே வர்றவங்க, போறவங்க எல்லோரையும் படமெடுக்கச் செய்வேன்.
இங்கே மும்பையில இருக்குற அதிகாரிங்க கிட்ட தெளிவா சொல்லிடுவேன்
இந்த தி பேலஸ் விடுதி அமெரிக்க அரசுக்கு எதிரா செயல்படுதுன்னு.
நீ பட்டிக்கட்டி இழுத்துட்டு வந்திருக்கிற நாயை, வாயை மூடச் சொல்லு, கார்லா.
இது அஹ்மெட் மற்றும் கிறிஸ்டீனா விஷயம் பத்தியதா?
நீ என்ன செய்தாலும் அவங்க போய்ட்டாங்க என்கிற உண்மையை இனி மாத்த முடியாது.
நான் இங்கிருந்து வெறும் கையோடப் போனால், அப்புறம் வேற வழியில்ல.
சரி தான்.
நான் உங்க நிபந்தனைகளை ஒத்துக்குறேன், திரு. பார்க்கர்.
நீங்க லீசாவை உங்கக்கூட கூட்டிட்டுப் போகலாம்.
ஆனால் கார்லா உங்களோட போட்டுக்கிட்ட ஒப்பந்தப்படி நடந்துக்குவாளான்னு தான் யோசிக்கிறேன்.
அவள் நிஜமாவே என்னைப் போக விடுகிறாளா?
திரு. பார்க்கரும், மேடம் ஃஜூவும் ஒரு ஒப்பந்தம் செய்துக்கிட்டாங்க.
அப்படின்னா நான் திரு. பார்க்கருக்கு நன்றி சொல்லணும்.
முதல்ல அவள் மனசை மாத்திக்கிறதுக்கு முன்னாடி, நாம இந்த இடத்தை விட்டு போகணும்.
உன் மனசுல நீ என்ன நினைச்சிட்டு இருந்த, அவளை அப்படி மிரட்டின?
அவள் வெளியே வரணும்னு சொன்ன, வந்துட்டா.
நான் அவளை விட்டுட்டு வர்றதாக இல்லை.
எனக்கு போதை மருந்து வேணும், கார்லா.
நான் உன்னிடம் அங்கே இருக்க விரும்புறேன்னு சொல்ற வரைக்கும், ஃஜூ மருந்து தர மறுத்துட்டா.
ஆனால் எனக்குத் தெரியும், உனக்கு என் தகவல் கிடைச்சதும் நீ ஓடி வருவன்னு.
இங்கே வா.
நான் தயாரா இருக்கேன்.
நான் நிறுத்திட்டேன்.
நான் வெறுமனே பின் வாங்குற அறிகுறிகளை சமாளிக்கணும்.
லீசா. எனக்குப் பெயரைச் சொல்லு.
பெயரைச் சொல்லு.
ருஜுல்.
நான் பார்த்த ஆள் பேரு ருஜுல் ஆடேகர்.
எல்லாம் சரியாப் போகும்.
பொறு!
லின், நிறுத்து! பாரு!
பிளீஸ்.
எதுக்கு? மேடம் ஃஜூவைப் பத்தி நீ சொல்ற கதையெல்லாம் இன்னும் கேட்குறதுக்கா
இன்னும் உனக்கும் அவளுக்கும் இருக்குற பகையை தீர்த்துக்கவா?
என்னன்னா, அவள் அந்த இறந்த ஆளோட பெயரைச் சொல்றதை கேட்டுட்டேன், அஹ்மெடுன்னு,
நான் போட்டிருக்கிற சூட் அவனோடது தானே.
யாரோட பழக்கத்துக்கும் உடந்தையாக நான் நினைக்கலை. -இன்னும் வேணும்னாலும் உனக்குக் கிடைக்கும்.
நீ நாசமாப் போக.
லீசா அங்க உள்ள சொல்றதை நான் கேட்டேன்.
அவ உங்கிட்ட ஏதோ ஒரு பெயரைச் சொல்றதுக்காக தான் நீ அவளை வெளியே கொண்டு வந்த.
அவளைக் காப்பத்துறதுக்காக இல்லை.
உனக்கு ஏன் ஹீரோவாகுறது முக்கியமா இருக்கு, என்ன தப்பை மறைக்கிறன்னு எனக்கு யோசனையாயிருக்கு.
எனவே, இந்த கதையெல்லாம் நான் நம்புவேன்னு தெரிஞ்சு தானே ஏமாத்துன?
நம்ம எல்லோருக்குமே ரகசியங்கள் இருக்கு, லின்.
என் ரகசியத்தை நான் சொல்லத் தயாராயில்லை, எனவே உன்னுடையதை நான் தெரிஞ்சுக்க விரும்பலை.
ஆனால், நீ சொல்றது சரிதான். என் சுயநலத்துக்காக தான் லீசாவை காப்பாத்தினேன்.
அதுக்காக நீ செய்தது நல்லதில்லைன்னு ஆகாது.
ரெண்டையும் போட்டு குழப்பிக்காதே.
நீ தேடுறது உனக்கு கிடைக்கணும்னு வாழ்த்தறேன்.
ச்சே!
போலீஸ்! ஓடு!
அப்படியே என்னை தண்ணியிருக்கிற ஆழமான, இருட்டு குழியில போட்டது போல உணர்ந்தேன்.
என்னைச் சுத்தி எல்லாம் வெடித்தது.
அந்த சமயத்துல, அந்த இரவோட சுவடுகள் எதிர்காலத்துல, எவ்வளவு தூரம் வந்து என்னைத்
தாக்கப் போகுதுங்கிறதை நான் அறியவில்லை...
நான் தான் மும்பையின் நம்பர் ஒன் கைட். எனக்கு இந்த இடத்தைப் பத்தி எல்லாம் தெரியும்...
...எல்லோரையும் பாதிக்கும், நண்பர்களையும், எதிரிகளையும்...
அனைவருடைய வாழ்க்கையையும் நிரந்தரமா மாத்திடும்.
Shantaram என்ற நாவலை அடிப்படையாக் கொண்டது எழுதியவர் கிரெகோரி டேவிட் ராபர்ட்ஸ்
தமிழாக்கம் அகிலா குமார்